बॉम्बे HC ने दिए निर्देश, 2018 में नीरू रंधावा ने किया था मारपीट के खिलाफ केस
बिग बॉस फेम और एक्टर अरमान कोहली पर उनकी एक्स-गर्लफ्रेंड और स्टाइलिस्ट नीरू रंधावा के साथ हैरेसमेंट और मारपीट करने के आरोप में लंबे समय से केस चल रहा है। हाल ही में बॉम्बे HC ने अरमान कोली को फटकार लगाई है और उन्हें नीरू
बिग बॉस फेम और एक्टर अरमान कोहली पर उनकी एक्स-गर्लफ्रेंड और स्टाइलिस्ट नीरू रंधावा के साथ हैरेसमेंट और मारपीट करने के आरोप में लंबे समय से केस चल रहा है। हाल ही में बॉम्बे HC ने अरमान कोहली को फटकार लगाई है और उन्हें नीरू को जल्द से जल्द 50 लाख रुपए का बचा हुआ हर्जाना देने का निर्देश दिया है।
इस बारे में नीरू रंधावा ने भी खुलकर बात की। उन्होंने कहा कि अगर अरमान कोर्ट का कहना नहीं मानते हैं तो उन्हें दोबारा जेल जाना पड़ सकता है।
1 करोड़ रुपए का हुआ था म्यूचुअल सेटलमेंट
दरअसल, नीरू रंधावा ने जून 2018 में अपने बॉयफ्रेंड अरमान कोहली के खिलाफ HC में केस दायर किया था। इसके बाद अरमान को लोनावाला से गिरफ्तार कर लिया गया। बाद में नीरू और अरमान ने आपसी सहमति से विवाद खत्म किया और नीरू ने उनके खिलाफ ये केस वापस ले लिया। इस सेटलमेंट के लिए अरमान को नीरू को करीब 1 करोड़ रुपए का अमाउंट देना था।
अरमान कोहली ने नीरू को इस अमाउंट से अब तक सिर्फ 50 लाख रुपए ही दिए हैं। रिपोर्ट्स के मुताबिक अरमान ने बचे हुए 50 लाख रुपए के चेक नीरू को दिए थे लेकिन ये चेक बाउंस हो गए। इस वजह से नीरू ने एक बार फिर कोर्ट का रुख किया है।
अरमान को देने होंगे सेटलमेंट के पूरे पैसे : नीरू 
अब इस बारे में इटाइम्स से बात करते हुए नीरू ने कहा है- ये केस 2018 से चल रहा है। मैं मानती हूं कि लीगल कामों में वक्त लगता है लेकिन मुझे इस बात का शुक्र है कि कोर्ट ने मेरे पक्ष में फैसला सुनाया है। कोर्ट ने कहा है कि अरमान को मुझे 18 जुलाई यानी आज के दिन तक बचा हुआ अमाउंट देना होगा। अगर वो ऐसा नहीं करते हैं तो उन्हें दोबारा जेल जाना पड़ सकता है।
अरमान के परिवार ने माफी मांगी, इसलिए वापस लिया था केस: नीरू 
नीरू ने मीडिया से बात करते हुए कहा- क्योंकि मैं एक ब्रिटिश सिटीजन हूं तो मुझे बार-बार इस केस के लिए लंदन और भारत के बीच आना-जाना करना पड़ा। इस वजह से मैंने अरमान के खिलाफ फाइल किया केस वापस ले लिया।
अरमान की फैमिली ने भी कई बार मुझे उन्हें माफ कर देने के लिए कहा था। उन्होंने मुझसे माफी मांगते हुए लेटर लिखा जो हाई कोर्ट में रिकॉर्डेड भी है। उन्होंने 1 करोड़ रुपए के सेटलमेंट की बात की थी लेकिन अब तक मुझे सिर्फ 50 लाख रुपए ही दिए। उन्होंने आगे की डेट के 50 लाख रुपए के चेक भी दिए थे लेकिन वो बाउंस हो गए, तो मेरे पास दोबारा कोर्ट की मदद मांगने के अलावा कोई और ऑप्शन नहीं बचा था।
2018 में बिजनेस को लेकर दोनों के बीच हुई थी लड़ाई 
2018 में नीरू ने अरमान के खिलाफ मारपीट करने को लेकर शिकायत दर्ज की थी। दोनों के बीच बिजनेस को लेकर बहस हुई और इसके बाद अरमान ने उनके साथ मारपीट की। PTI की रिपोर्ट के मुताबिक नीरू और अरमान 3 साल तक रिलेशनशिप में थे। वो मुंबई में एक फ्लैट में साथ में रह रहे थे और उनके बीच पैसों को लेकर लड़ाई हुई थी। गुस्से में आकर अरमान ने नीरू को धक्का दे दिया और वो सीढ़ियों से गिर गईं थीं।